Diari Oficial de la Generalitat Valenciana


Sumari del DOGV 6731, del 09-03-2012 (2012/2081)

Notificació de la sentència dictada en el judici verbal número 1278/2011.
-------------------------------------------------------------------------

### Dades del document

Número de DOGV
:   6731

Data del DOGV
:   09-03-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/2081


Organisme emissor
:   Jutjat de Primera Instància Número 19 de València

Tipus de document
:   Edicte

Notificació de la sentència dictada en el judici verbal número 1278/2011. [2012/2081]  
Judici verbal 001278/2011  
De: Unión Financiera Asturiana, SA.  
Procuradora: Ana María Ballesteros Navarro.  
Contra: David Edwin.  
Procurador/a: -  
En aquest procediment de judici verbal seguit a instàncies de Unión Financiera Asturiana, SA, contra David Edwin, s'ha dictat la sentència que, literalment, és com segueix:  
«Sentència número 15  
València, 23 de gener de 2012  
César Zenón Calvé Corbalán, magistrat jutge del Jutjat de Primera Instància número 19 de València, he vist aquestes actuacions sobre judici verbal número 1278/2011, seguit a instàncies d'Unión Financiera Asturiana, SA, Establecimiento Financiero de Crédito, representada per la procuradora Ana Ballesteros Navarro i assistida pel lletrat Alfredo Prieto Valiente, contra David Edwin, en situació de rebel·lia, sobre una resolució de contracte i reclamació d'una quantitat.  
Antecedents de fet  
Primer. La procuradora senyora Ballesteros, en la representació indicada, va formular una demanda de judici verbal contra David Edwin, en la qual, després d'exposar en paràgrafs separats i numerats els fets i els fonaments de dret que va considerar aplicables, sol·licitava que es dictara una sentència per la qual es declare resolt anticipadament el contracte de préstec i que condemne el demandat a pagar 7.196,18 euros, més l'interés legalment aplicable, amb la imposició de les costes.  
Segon. Una vegada admesa a tràmit la demanda, les parts van ser citades a vista sense que el demandat, citat mitjançant edictes, compareguera, per la qual cosa va ser declarat en rebel·lia. La part actora se es va ratificar en el seu escrit i es va admetre la prova declarada pertinent pertinent que consisteix en documents, i les actuacions van quedar concluses per a sentència.  
Fonaments de dret  
Primer. En virtut del contracte de préstec subscrit entre les parts el dia 18 d'abril de 2007, per un import total de 5.397 euros, que s'havien de pagar amb seixanta terminis mensuals de 89,95 euros, entre el 2 de juny de 2007 i el 2 de maig de 2012, amb uns interessos del 17,38% nominal anual, se reclama la quantitat de 4.216,54 euros en considerar-se vençuda anticipadament la totalitat del deute pendent atés que no s'han pagat els terminis de 2 de juny, 2 d'agost, 2 de setembre, 2 d'octubre, 2 de novembre i 2 de desembre de 2008.  
Segon. En la nostra legislació, la declaració de rebel·lia no té la consideració de assentiment o admissió dels fets de la demanda, llevat dels supòsits en què la llei dispose expressament el contrari (art. 496.2 de la Llei d'Enjudiciament Civil), per la qual cosa, de conformitat amb l'article 217.2 de la Llei Processal la part actora no està exempta de provar la certesa dels fets de què ordinàriament se desprenga, segons les normes jurídiques que hi són aplicables, l'efecte jurídic corresponent a les pretensions de la demanda.  
La realitat del contracte en els termes exposats en el fonament anterior, amb el pacte de venciment anticipat en la part dispositiva cinquena per impagament del seu venciment de tres qualssevol dels terminis d'amortització pactats, així com dels sis impagaments i l'import de la quantitat deguda, han quedat acreditats amb l'aportació de la còpia del contracte i amb la certificació i la relació de les quotes, les quals no han sigut impugnades d'advers, i li correspon, al demandat, acreditar el pagament de les quotes (art. 217.3 de la Llei d'Enjudiciament Civil).  
Per tant, de conformitat amb els articles 1.089, 1.091, 1.100, 1.008, 1.124, 1.255 i 1.258 del Codi Civil, procedeix l'estimació de la demanda.  
Tercer. Atés l'article 394.1 de la Llei d'Enjudiciament Civil, les costes d'aquest procediment s'imposen a la part demandada.  
  
Vistos els preceptes esmentats i tots altres que hi són aplicables de manera general i pertinent.  
Dispositiva  
Estime la demanda interposada per la representació processal d'Unión Financiera Asturiana, SA, Establecimiento Financiero de Crédito, contra David Edwin, declare resolt anticipadament el contracte de préstec, i condemne la part demandada a pagar a l'actora la quantitat de 4.216,54 euros, més els interessos des de la interpel·lació judicial, amb la imposició de les costes causades en aquest procediment.  
  
Contra aquesta resolució es pot interposar un recurs d'apel·lació dins del termini de 20 dies des que es notifique.  
Aquesta és la meua sentència, que pronuncie, mane i firme».  
Informació sobre el dipòsit per a interposar un recurs:  
De conformitat amb la disposició addicional 15a de la Llei Orgànica del Poder Judicial, perquè el recurs d'apel·lació contra aquesta resolució siga admés a tràmit, s'haurà de constituir un dipòsit de 50 euros, el qual es tornarà només en el cas que el recurs siga estimat.  
Cal constituir el dipòsit ingressant la quantitat esmentada en el banc Banesto, en el compte corresponent a aquest expedient (JJJJ 9105 EW EEEE AA) indicant en el camp "Concepte" el codi "02 civil-apel·lació" i la data de la resolució objecte de recurs amb el format dd/mm/aaaa.  
  
En el cas de realitzar l'ingrés mitjançant una transferència bancària, després d'emplenar el codi de compte corrent (CCC, 20 dígits), cal indicar, en el camp "Concepte", el número de compte, el codi i la data en la forma exposada en el paràgraf anterior.  
En cap cas serà admesa una consignació per un import diferent de l'indicat. En el cas que calga realitzar altres pagaments en el mateix compte, caldrà efectuar un ingrés per cada concepte, fins i tot si pertanyen a altres recursos de la mateixa classe o diferent.  
Estan exceptuats de l'obligació de constituir el dipòsit els qui tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors.  
I atés que el demandat esmentat, David Edwin, es troba en parador desconegut, s'expedeix aquest edicte a fi que valga de notificació de forma deguda.  
  
València, 7 de febrer de 2012.- La secretària judicial: Marta Donet Casals.